recursal/SuperWikiNEXT-32B huggingface dataset:
**Мајка** (руски: *Мать*) – советски филм од 1926 година, во режија на Всеволд Пудовкин, а според сценариото на Натан Зархи и Максим Горки, засновано врз истоимениот роман на Горки. Главните улоги ги играат: Вера Барановска, Николај Баталов, Александар Чистјаков и Иван Ковал-Самборски.

Содржина
--------

Мајката на Павел Власов се наоѓа среде виорот на Октомвриската револуција, а нејзиниот сопруг и синот се наоѓаат на спротивните страни за време на работничкиот штрајк. Штрајкот пропаѓа при што нејзиниот сопруг погинува, а таа избира да ги предаде идеалите на Павел, со намера да го спаси неговиот живот. Но, и покрај тоа, Павел е затворен и осуден на тешка робија. Додека тој е во затворот, неговата мајка им се придружува на револуционерите и заедно со стотици мажи маршира кон затворот, со цел да ги ослободи затворениците, кои знаат за тој план. Тогаш доаѓа до судир меѓу поворката и царската војска...

Наводи
------

1. ↑  Кинотека на Македонија, Програма - ноември 2015
Пожарникарски возила за време на интервенција.
Пожарникарска чета во Скопје меѓу двете светски војни.
**Пожарникарство** — професија која има за цел згаснување и спречување на ширење на пожар во згради, возила, шуми и слично. Лицата кои го прават тоа се нарекуваат **пожарникари**. Тие имаат за цел да заштитат општеството, животите и имотот од настанат пожар, но исто така пружат и друг вид на помош. Оваа професија бара високо ниво на тренинзи.

Првите професионални противпожарни служби во Македонија се појавиле во 1836 година.

Пожарникарството како мотив во уметноста и во популарната култура
-----------------------------------------------------------------

* „Внатрешна принуда" — кус расказ на австрискиот писател Томас Берхнард од 1978 година.
* „Пожарникар" (англиски: *The Fireman*) — американски филм од 1916 година, во режија на Чарли Чаплин.

Наводи
------

1. ↑  Томас Бернхард, *Имитатор на гласови*. Скопје: Темплум, 2008, стр. 21-22.
2. ↑  IMDb, The Fireman (1916) (пристапено на 15.1.2016)

|  |  |
| --- | --- |
| Stub icon | *Оваа статија пожарникарство е никулец. Можете да помогнете со тоа што ќе ја проширите.** п
* р
* у
 |
**Поетска ноќ во Велестово** е поетски фестивал што се одржува во охридското село Велестово. Организатор на манифестацијата е Славе Ѓорго Димоски.

Поетска ноќ во Велестово 2014
-----------------------------

Фестивалот траел од 15 до 18 август 2014 година и на него учествувале десетина поети критичари и уметници од Македонија, Ирска, Словенија и Црна Гора. Ова издание било посветено на творештвото на Катица Ќулавкова. За неа збрувал Владимир Мартиновски, а нејзина поезија читале членовите на аматерската театарска група „Аматер" од Охрид. Исто така, била претставена поезијата на Патрик Котер од Ирска, Тања Бакиќ од Црна Гора, Зоран Јакимоски од Македонија и Барбара Погачник од Словенија. Во рамките на манифестацијата се одржала и изложба на членовите на "АРТерија" од Охрид, како и промоција на три поетски книги во издание на „ПНВ публикации" од Скопје.

Наводи
------

1. ↑  „Поетска ноќ во Велестово", *Дневник*, година XVIII, број 5542, петок, 15 август 2014, стр. 19.
**„Под сомнение"** (српски: *Под сумњом*) — филм на режисерот Бранко Белан од 1956 година. Автор на музиката е Бојан Адамич, а главните улоги ги играат: Милорад Маргетиќ, Тамара Милетиќ и Мирко Војковиќ.

Синопсис
--------

Иако припаѓа на богато семејство на бродосопственици, Андро Наранчиќ му се придружува на движењето на отпорот против окупаторот. Затоа, тој завршува во заробенички логор во јужна Италија. Летото 1943 година, Андро успева да побегне, заедно со тројца мештани, но само тој преживува и се враќа во своето родно место на еден далматински остров. Таму, Андро е под сомнение дека соработувал со окупаторот и дека е ослободен од логорот поради доброто однесување. Навистина, Зане Моро, кој е дел од окупаторската власт и сопруг на една негова тетка, средил Андро да биде ослободен од логорот, меѓутоа Андро бега пред да дојде неговото помилување. Бидејќи на Моро не му е интерес да се дознае за бегството на Андро, тој намерно ја проширува веста дека тој е ослободен од логорот. Истовремено, и локалните членови на движењето на отпорот се сомневаат во Андро поради неговото буржоаско потекло. Андро успева да премине на ослободената територија со помош на неговата девојка, учителката Вероника, меѓутоа Шибам командантот на партизанскиот одред, е љубоморен на Андро и настојува да го посрами...

Наводи
------

1. ↑  Под сумњом (пристапено на 11.12.2022)
**„Под југословенското небо"** е прв звучен југословенски филм од 1934 година. Автор на сценариото и режијата е Миодраг Мика Ѓорѓевиќ, еден од пионерите на седмата уметност на овие простори.

За филмот
---------

„Под југословенското небо" е снимен како долгометражен туристички и документарен филм во продукција на „Југословенски просветен филм". Составен е од низа филмски вињети на који се претставени природните убавини и општеството во Југославија. Музиката за филмот ја направил композиторот Станислав Бинички. Филмот бил снимен на бројни локации од Охрид до Блед и од Ѓердап до Јадран. За цел туристичка промоција на земјата филмот бил прикажуван во Франција и Чехословачка. Куриозитет во филмот претставува првата тонска снимка на југословенскиот крал Александар, кој во филмот му посакал добредојде на чехословачкиот министер за надворешни работи.

Наводи
------

1. ↑  Туристички филм Краљевине Југославије („Данас", 19. децембар 2012)
**Опал** е хидратен аморфен облик на силициум диоксид. Учеството на вода во опалот се движи од 3 % до 21 %, но најчесто изнесува меѓу 6 % и 10 %. Поради неговиот аморфен облик, тој се класифицира како минералоид, за разлика од кристалните облици на силициумот кои се сметаат за минерали. Во природата, опалот може да се најде во кој и да било вид карпи, а најчесто се среќава заедно со лимонитот, песочникот и базалтот. Името „опал" најверојатно е изведено од санскритскиот збор „упала" (उपल) кој значи „накит", а подоцна било изведено од грчкиот збор „опалиос" (ὀπάλλιος) кој значи „да се види промена на бојата".

Хемиски и физички својства
--------------------------

Сино-зелен опал во светлокафеава карпа
Хемиската формула на опалот е: SiO2·*n*H2O.

Постојат два вида опал: скапоцен и обичен. Скапоцениот опал се одликува со прелевање на боите, додека оваа одлика не е присутна во обичниот опал. Прелевањето на боите се дефинира како „псевдохроматски оптички ефект кој произлегува од обоената светлина од одредени минерали при што таа се претвора во бела светлина". Внатрешната структура на скапоцениот опал е причината за дефракцијата на светлината, што создава разиграни бои. Во зависност од условите во кои бил создаден, опалот може да биде проѕирен, непроѕирен и заматен, а позадинската боја може да биде бела, црна или речиси која и да било боја од видливиот спектар. Најретка форма е црниот опал, додека најчести се белиот, сивиот и зелениот опал.

Историја
--------

Црн и бел опал од Словачка
Низ историјата опалот бил многу ценет поради тоа што бил многу редок. До откривањето на големите наоѓалишта на опал во Австралија во 19 век, единственото познато наоѓалиште на опал било местото Червеница во Словачка. Денес, опалот е национален симбол наАвстралија.

Опалот како мотив во популарната култура
----------------------------------------

* Опал — американска рок-група, основана во 1982 година.
* Опал рекордс (англиски: *Opal records*) — музичка издавачка куќа, основана во 1987 година.
* „Опал" — музички албум на германската џез-рок група Ембрио (*Embryo*) од 1970 година.
* „Опал" — музички албум на американската фолк-група Риверхорс (*Riverhorse*) од 2015 година.
* „Опал" — музички албум на Винил Вилијамс (*Vinyl Williams*) од 2018 година.

Наводи
------

1. ↑  „Opal Description". *Gemological Institute of America*. Посетено на 4 June 2018.
2. ↑  „Glossary: Play of Color". *Mindat*. Посетено на 4 June 2018.
3. ↑  Finlay, Victoria. Jewels: A Secret History (Kindle Location 1871). Random House Publishing Group. Kindle Edition.
4. ↑  „Australian National Gemstone". Australian Government, Department of the Prime Minister and Cabinet. Посетено на 10 June 2018.
5. ↑  Discogs, Opal (2) (пристапено на 8.7.2023)
6. ↑  Opal Records (пристапено на 8.7.2023)
7. ↑  Embryo (3) – Opal (пристапено на 8.7.2023)
8. ↑  Riverhorse (3) – Opal (пристапено на 8.7.2023)
9. ↑  Vinyl Williams – Opal (пристапено на 8.7.2023)
**Операцијата Немезис** (ерменски: «Նեմեսիս» գործողութիւն) - операција на Ерменската револуционерна федерација во периодот од 1920 до 1922 година.

Целта на операцијата Немезис била да се казнат водачите на младотурците кои го организирале Ерменскиот геноцид во 1915 година, како и организаторите на ерменските прогони во Баку во 1918 година и ерменските предавници кои соработувале со Турците.

Операцијата била испланирана и спроведена од Ерменската револуционерна федерација и била наречена Немезис во чест на грчката божица на одмаздата Немезида. Одлуката за спроведување на операцијата била земена во Ереван во 1919 година по прогласување на независност на Демократска Република Ерменија претходната година. Списокот бил долг. Од 650 идентификувани имиња биле одвоени одвоиле 41 лице како главни виновници. За извршувањето на операцијата бил создаден создава одговорен орган.

Оперативното раководство и осигурувањето на финансии било обезбедено од Шахан Натали и Крикор Мерчанов. На групата на Храч Папазин, турски студент кој успеал да стигне до високите кругови на младотурците кои биле во заточение, било наредено да ги открие. Операцијата била подготвувана многу детално. Организациските центри биле редакциите на весникот (Битка) во Цариград и весникот (Знаме) во Бостон. Групите кои требало да ја исполнат одлуката биле составени од 3 до 5 луѓе. Нивната задача била да го следат конкретниот криминалец и при добар момент да ја спроведат одлуката.

Сохомон Техлерјан по започнувањето на Првата светска војна заминал за Ерменија каде во 1915 година го преживеал генцидот. Во 1921 добил задача да го убие Талат Паша. На 15 март истата година, на улицата "Харденберг" во Берлин бил уапсен откако пукал кон Талат Паша. На 2 јуни 1921 год германскиот суд го пуштил на слобода. Во периодот од 1919 до 1922 год биле убиени Талат Паша, Енвер Паша, Џемал Паша, Бехаедин Шакир, Џемал Азмин, Саид Халим, Хан Хојски.

Наводи
------

1. ↑  Frey, Rebecca Joyce (2009). *Genocide and International Justice*. New York: Infobase Publishing. стр. 82. ISBN 9780816073108.
2. ↑  Totten, Samuel; Jacobs, Paul R. Bartrop (2008). *Dictionary of genocide*. Westport, Conn.: Greenwood Press. стр. 320. ISBN 9780313346415.
3. ↑  Freedman, Jeri (2009). *The Armenian genocide* (1. изд.). New York: Rosen Pub. Group. стр. 42. ISBN 9781404218253.
4. ↑  Hovannisian. "Armenia's Road to Independence", p. 298.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Ерменско национално ослободително движење |
| --- |
|  |
| Историја | Конфликтот од Башкале • Експедиција на Гугунијан • Цариградски протести (1890) • Зејтунско востание (1895-1896) • Сасунско востние (1894) • Заземање на Отоманската банка (1896) • Одбрана на Ван • Ханасорски поход • Битка кај Манастирот Свети Апостоли • Сасунско востание • Атентат во џамија Јилдиз |  |
|  |
| Прогони | Хамидски масакри (1894-1896)  **·**  Масакр во Адана  **·**  Ерменски геноцид |
|  |
| Поврзано | Операција Немезис |

 |
**„Операцијата Тицијан"** (српски: *Операција Тицијан*) — филм на режисерот Радош Новаковиќ од 1963 година. Главните улоги ги играат: Вилијам Камбел, Раде Марковиќ, Ирена Просен, Петрик Меги и Драгомир Фелба.

Синопсис
--------

Во едно мало приморско место, во текот на туристичката сезона е убиен Уго Боначиќ. Истрагата што ја води инспекторот на криминалистичката управа го упатува на необичниот странец во бел костум, кој пристигнал во градот заедно со американската репрезентаца за подводен риболов. Во текот на истрагата, инспекторот открил дека Уго имал копија на една Тицијанова слика за која е поврзана необична легенда. На тој начин, конечно се разјаснува новата варијанта на старата легенда за сликата.

Наводи
------

1. ↑  РТС, Операција Тицијан (пристапено на 16.4.2022)
Директивата **Морски лав** ја издал Адолф Хитлер, и претстатвува план за инвазија врз Велика Британија. Со директивата било предвидено сите подготовки за мобилизацијата на околу 260.000 нацистички војници да се извршат до половината на август, а десантот да се одложува сè додека германската авијација не стане надмоќна. Потоа, на 18 август е извршен најжестокиот напад на германската авијација врз цели во Англија, а на 7 септември почнало бомбардирањето на Лондон наречено „Блиц".

|  |  |
| --- | --- |
| Stub icon | *Оваа статија историјата е никулец. Можете да помогнете со тоа што ќе ја проширите.** п
* р
* у
 |
**Оревче** претставува пештера на планината Галичица. Таа е најмала пештера која е истражена покрај брегот на Охридското Езеро. Меѓутоа, по одредени свои специфичности, иако со мошне мали димензии, истата го свртува своето внимание. Се наоѓа на север од пештерата Говедарник, 10 метри над езерото. Пештерскиот влез кој е предиспониран кон североисток, има доста интересна форма. Во целина гледано, пештерата Оревче има речиси кружна форма (8×5 м), со површина од 39 м2.
Оваа пештера има постар еволутивен стадиум во однос на другите пештери што се наоѓаат покрај Охридското Езеро. Присутни се и пештерски украси во пештерата. Овде се сретнуваат поединечни и споени сталактити, сливови, а има и сталагмити. Во крајниот југоисточен дел, како и во северозападниот, изградени се неколку травертински басенчиња.

Наводи
------

1. ↑  *Манаковиќ Д. Андоновски Т. Колчаковски Д. (1993): Подземни карстни форми во Националниот парк "Галичица". Годишен Зборник на ПМФ, Институт за Географија, бр. 31-32, стр.: 37-71, Скопје.*

|  |  |
| --- | --- |
| Stub icon | *Оваа статија пештера во Македонија е никулец. Можете да помогнете со тоа што ќе ја проширите.** п
* р
* у
 |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * п
* р
* у
Пештери на Галичица |
| --- |
|  |
|  | Црна Пештера  •  Наумова Пештера  •  Говедарник  •  Оревче  •  Мечкина Дупка  •  Лескоечка Пештера  •  Волја  •  Свинска Стрна  •  Самоска Дупка |  |
|  |
|      Галичица      |

 |
**Ордет** (дански: *Ordet*) - дански филм од 1955 година, во режија на Карл Теодор Дреер, според сценариото на Кај Мунк засновано врз неговата истоимена драма. Главните улоги ги толкуваат: Емил Хас Кристенсен, Хенрик Малберг, Пребен Лердроф Рие, Биргите Федершпил, Кај Кристијансен, Ејнер Федерешпил, Герда Нилсен итн. Во 1955 година, Кар Теодор Дреер го освоил „Златниот лав" на Филмскиот фестивал во Венеција, а следната година филмот ја добил наградата „Златен глобус" за најдобар странски филм.

Содржина
--------

Дејството се случува во 1925 година, во Данска, на фармата на семејството Борген. Главата на семејството, Мортен Борген (го игра Малберг) е една од повидните личности во местото. Тој и неговата снаа Ингер (ја игра Биргите Федершпил) се длабоко религиозни, но нејзиниот маж, најстариот син Микел (го игра Хас Кристенсен) не верува во Господ. Средниот син, Јоханес (го игра Лердроф Рие) студирал теологија, но притоа полудел и за себе мисли дека е Исус. Најмалиот син, Андерс (го игра Кристијансен) сака да се ожени со Ане (ја игра Нилсен), ќерката на кројачот Петер Петерсен (го игра Ејнер Федершпил), но нема согласност ниту од својот ниту од нејзиниот татко (кој припаѓа на една верска секта). Андерс се враќа дома разочаран и дури тогаш неговиот татко, чија гордост е повредена, оди кај кројачот Петер за да го убеди за свршувачката на нивните деца. Сепак, Мортен и Петер се караат околу прашањето чија вера е правилна, така што Мортен и Андерс се враќаат дома. Во меѓувреме, во нивниот дом, Ингер започнува да се пораѓа и притоа го губи бебето, а потоа умира и таа. Сите во куќата се разочарани, а лудиот Јоханес оди во нејзината соба, паѓа во несвест, а потоа бега од својот дом и никој не може да го пронајде. На денот на погребот на Ингер, пристигнува Петер, со намера да се помири со Мортен при што дозволува Ане да се омажи со Андерс. Тогаш, неочекувано се враќа Јоханес, кој го повратил разумот, и ги обвинува присутните дека недоволно веруваат во Господ. Потоа, тој усопева да ја воскресне Ингер, а Микел почнува да верува во Бога.

Наводи
------

1. ↑  IMBd, Ordet (1955), Awards (посетена на 16.5.2017)
2. ↑  IMBd, Ordet (1955) (посетена на 16.5.2017)
Опрашувањето со пеперутки како форма на меѓусебност
**Мутуализам** е форма на симбиоза кога и двата организма имаат корист од заедничкото живеење. На пример ензимските активности на бактериите кои живеат во дигестивниот тракт на добитокот, овозможуваат тие да ја разложат тревата. Мешункастите и некои други растенија се колонизирани од бактерии кои формираат мали топчиња на нивните корени. Овие бактерии го врзуваат азотот за коренот. Азот е основен елемент потребен за сите организми. Ваквиот азот растенијата можат да го користат. Кај животните, мутуализам се јавува помеѓу повеќе тревопасни животни и микроорганизмите на системот за варење. Копитари и некои други животни јадат растенија кои содржат целулоза, иако тие немаат ензими способни за разградување на целулозата. Тоа за нив го прават микроорганизмите кои живеат во нив. 

|  |  |
| --- | --- |
| Stub icon | *Оваа статија од областа на биологијата е никулец. Можете да помогнете со тоа што ќе ја проширите.** п
* р
* у
 |
Мутоскоп
**Мутоскоп** — едноставна машина низ која се гледале подвижни слики. Апаратот ја прикажувал раната анимација заснована врз сменување на низа фотографии кои давале привид на движење. Всушност мутоскоп е посовршена верзија на кинеограф, кога на едноставната книшка (кинеограф) која прикажува низа од движења со прелистување, и се додале механички делови - рачка за вртење, тапан, постоље, шпијунка или отвор за гледање, тогаш посовршениот кинеограф бил наречен мутоскоп. Овој уред во 1894 година го измислил Херман Каслер (англиски јазик|Herman Casler). Сè до крајот на првата деценија од дваесеттиот век, оваа направа била една од главните атракции на панаѓурите, саeмите, излетиштата во Европа, а особено во Англија. Мутоскопот станал доминантен во работењето со машини на монети.

Оптички уреди
-------------

* Тауматроп
* Фенакистоскоп
* Стробоскоп
* Зоотроп или зоетроп
* Фантаскоп
* Праксиноскоп
* Зоопраксископ
* Кинеограф
* Кинора
* Филоскоп
* Мутоскоп

|  |  |
| --- | --- |
| Ризница | „Мутоскоп" на Ризницата ? |

Наводи
------

1. ↑  Items For Sale
2. ↑  Casler Name History, Name Meaning and Family Crest
3. ↑  American Mutoscope, Mutoscope International Movie Viewer reels machine arcade peep show coin operated
**Мустафа Маџар** (српски: *Mustafa Madžar*) - расказ на писателот Иво Андриќ.

Содржина
--------

Во Добој е во тек голема прослава по повод победата на турската војска во Битката кај Бања Лука, во која особено се истакнал нивниот сограѓанин Мустафа Маџар. Меѓутоа, Мустафа доаѓа уморен и нерасположен и веднаш се затвора во својата куќа, без желба да комуницира со луѓето. Како последица на тешките битки во кои учествувал (на Крим, во Славонија итн.), тој го има изгубено сонот и живее во постојана борба со кошмарите. Една ноќ, тој го напушта домот и започнува да скита низ околината. Најпрвин доаѓа во еден католички манастир, но го наоѓа заклучен. Бесен, тој среќава двајца калуѓери и почнува да ги тормози, а потоа и ги убива. Подоцна пристигнува во еден ан, каде поради мала расправија убива едне турски бег, по што повторно започнува да талка низ околината. Најпосле, целосно паднат во агонија, тој стигнува во Сараево, каде во една меана ги навредува присутните Турци и започнува борба со нив. Тогаш, од сите страни го напаѓаат многу луѓе, но тој успева да им побегне. Сепак, додека бега, еден Циганин го удира со железен предмет во слепоочницата и го убива.

Осврт кон делото
----------------

Расказот „Мустафа Маџар" којшто обработува не витешка, туку војничка легенда. Во него, главниот јунак е затворен во мрачната самица на животот, а крајот на светот се вселил длабоко во него. Оттука, единствено му преостанува лудачко бегство од самиот себеси, од својата сенка која е огледало на човечките гадости. Во трката без цел и без смисла, тој ја раѓа катастрофата која уништува сè пред себе, вклучително и него самиот. Во овој расказ, Андриќ навлегол длабоко во мрачната страна на човековата психа, во мракот на потсвеста, изразувајќи ја стихијата на човечките нагони.

Наводи
------

1. ↑  „Mustafa Madžar", во: Ivo Andrić, Priča o vezirovom slonu. Beograd: Rad, 1962, стр. 99-114.
2. ↑  Velibor Gligorić, „Beleška o piscu", во: Ivo Andrić, *Priča o vezirovom slonu*. Beograd: Rad, 1962, стр. 162-163.
Селагинела хетероспори
**Микроспорангија** е спорангија која произведува спори кои доведуваат до раст на машките гаметофити.

Микроспорангиите се карактеристични за растението селагинела, како и кај некои видови папрат.

Кај голосемениците и скриеносемениците, микроспорангиите произведуваат микроспороцити, познати како мајчини микроспорни клетки, кои потоа преку мејоза создаваат четири микроспори. Микроспорите со делба ги формираат поленовите зрна.

Терминот не се користи за мововите (Bryophytes).

Извори
------

1. ↑  Систематика на растенијата (срп.)[*мртва врска*]
***На Запад ништо ново*** (германски: *Im Westen nichts Neues*) е роман од Ерих Марија Ремарк, германски ветеран од Првата светска војна. Романот ја опишува војната во рововите и одделноста на војниците од нивните стари животи после враќањето од војната. Објавен под името ***Im Westen nichts Neues*** во Германија во јануари 1929 , за кратко време, романот постигнува огромен успех. Приказната го следи животот на раскажувачот Пол Баумер, деветнаесетгодишно момче кое доброволно се приклучува во војната, како и животот на неговите пријатели од фронтот Алберт Кроп, Џаден, Мулер, Хаје и Кацински (Кат).

*На Запад ништо ново* се смета за еден од најдобрите воени роман на сите времиња, а Ерих Марија Ремарк со него го заклучува своето место во литературниот пантеон како мајстор на контрастот меѓу хоророт на војната и спокојната природа.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 310215030
* GND: 4255329-5
* SELIBR: 375208
* SUDOC: 028874765
* BNF: cb12061973m (податоци)

 |

 |
**На врвовите од прстите** е американски филм, во режија на Метју Брајт. Главните улоги ги играат: Метју Меконахи и Гери Олдман.

Содржина
--------

Керол е талетнирана сликарка и независна жена, која се вљубува во Стивен, а за него не знае ништо, освен дека ѝ се допаѓа. Кога таа ќе остане бремена, Стивен ја открива мрачната тајна за неговото семејство: сите членови на семејството се џуџиња, освен него, а тоа е случај и со неговиот брат-близнак, Ролфи. Керол и Стивен мора да се соочат со фактот дека можеби и нивното бебе ќе биде џуџе.

Наводи
------

1. ↑  *Антена*, број 862, 2.1.2015, стр. 27.
**На крај села чађава механа** — позната српска (војводинска) тамбурашка народна песна.

Текст
-----

На крај села чађава механа,  

из ње стрчи коса нечешљана,  

нечешљана од силнога пића -  

то је кућа сеоских младића.  

Из кафане пијан ја излазим,  

чудновате улице налазим.  

Лево, десно нигде мога стана,  

ој, улице, ала си пијана!  

Гле месеца, што се накривио!  

На једно је око зажмурио,  

а друго је сасвим затворио,  

срам га било, и он се напио.

Надворешни врски
----------------

* **На крај села чађава механа**, *непознат изведувач*[*мртва врска*]
* **На крај села чађава механа** во изведба на *Краљеви улице*[*мртва врска*]
***На Голици*** (германски: ***Trompetenecho***) — словенечка полка инструментална композиција на Славко Авсеник и аранжман на неговиот брат Вилко Авсеник. Песната е напишана во 1954 година и прва снимена во јануари 1955 година во студиото на Радио Кернтен. Се смета за најиграната инструментална мелодија во светот. Во тоа време, бендот беше преименуван во *Горењски квинтет*. Оваа песна е изведена повеќе од 600 пати низ целиот свет.

Голица (германски: *Kahlkogel*), 1.836 метри висока словенечка планина, од која го носи песната своето име, е врв во Западен Караванкс, на границата помеѓу Словенија и Австрија, над словенечкиот град Јесенице. Познато е главно по своите полиња со диви бели нарциси, чии делови ја покриваат Голица и околните пасишта кон крајот на април и почетокот на мај. И покрај тоа што на песната и го даде овој наслов, Славко Авсеник никогаш не бил во неговиот живот на Голица. Денес бендот е познат како *Ансамбел братов Авсеник*, иако бендот денес не постои.

Користена литература
--------------------

1. ↑  Košnjek, Jože (3 July 2015). „Slavko je odšel med nesmrtne" [Slanko Left Among the Immortals]. *Gorenjski glas* (Slovenian).CS1-одржување: непрепознаен јазик (link)
2. ↑  Rahten, Andrej (2013). „Avsenik, Slavko". *Novi Slovenski biografski leksikon* [*The New Slovene Biographical Dictionary*] (Slovenian). Založba ZRC. ISBN 9789612546458.CS1-одржување: непрепознаен јазик (link)
3. ↑  Jubilejna turneja Avsenikov razprodana - more than 600 covers - access 22 Apr 2013
4. ↑  Nikoli nisem bil na Golici (I was never on Golica) - slovene - access 30 Jan 2010

Надворешни врски
----------------

* Na Golici (Trompetenecho) на YouTube
***На плажата Чезил*** (англиски: *On Chesil Beach*) е роман на британскиот автор Ијан Мекјуан, објавен во 2007 година. Овој роман се најде во потесен избор за наградата Букеровата награда за најдобар роман во 2007 година.

*Вашингтон Пост* и критичарот добитник на Пулицер Џонатан Јардли го поставија романот на списокот на најдобрите десет романи во 2007 година, фалејќи го авторот: „Фикцијата на Мекјуан станува сè подобра".

Синопсис
--------

Во јули 1962 година, Едвард Мејхју и Флоренс Понтинг - млад, тукушто венчан брачен пар - се наоѓаат во хотел на плажата Чезил. Таму се на нивниот меден месец. За време на вечерта во која ќе треба да го конзумираат бракот за првпат, и двајцата се сеќаваат на настаните што довеле до нивната средба, како и на нивниот живот пред да се венчаат.

Но Едвард и Флоренс се различни: Едвард е паметен, но брзоплет и сексуално мотивиран; Флоренс, поради кодот на однесување во тоа време, е преплашена од интимност. Оваа разлика ќе доведе до конечна промена во нивната врска.

Романот ги истакнува карактерните разлики на ликовите, како и нивните ставови и развитокот на нивната љубов во осамнувањето на сексуалното будење во 1960-те во Британија.

Филмска адаптација
------------------

Мекјуан објави дека напишал сценарио за „На плажата Чезил" и дека Сем Мендез ќе биде режија. Се надева дека снимањето ќе почне на крајот од 2010 година. Исто така, има изјавено дека сака Кери Малиган да ја глуми Флоренс.

Надворешни врски
----------------

* Критика во *Економист*
* „На плажата Чезил" Архивирано на 17 мај 2007 г. на мрежното место на Мекјуан
**ОФК Пирин Благоевград** е бугарски општински фудбалски клуб со седиште во Благоевград, кој во моментов се натпреварува во Втората професионална фудбалска лига во Бугарија.

Денешниот клуб е основан во 2008 година, по обединувањата на двата клуба од Благоевград, Пирин 1922 и ПФК Пирин Благоевград. Со официјална судска одлука подоцна истата година, клубот бил објавен како историски наследник на клупската евиденција на поранешниот ФК Пирин, основан во 1922 година. Во 2011 година, по банкрот на претставникот на фудбалскиот клуб, пиринскиот фудбалски оддел повторно се споил со Перун Кресна, за повторно да стане ОФК Пирин.

Самото име Пирин Благоевград доаѓа од Пирин, планинско подрачје во југозападниот дел на Бугарија. Стадионот на клубот е стадионот „Христо Ботев" во Благоевград кој има капацитет од 7,500 гледачи. Прекарот на клубот е Орлите (бугарски: *Орлетата*), а нивните бои се темнозелената и белата.

До денес, клубот има четири домашни финалиња и, најважно, ужива голема улога за развојот на фудбалерите, бидејќи неколку млади бугарски фудбалери произлегле од младинската академија на клубот. Меѓу нив се и бронзените медалисти на Светското првенство на ФИФА во 1994 година, Петар Михтарски и Ивајло Андонов, како и поранешниот напаѓач на Манчестер Јунајтед, Димитар Бербатов, кој освои две титули во Премиер лигата и беше најдобар стрелец во Премиер лигата во 2010-11 година.

Надворешни врски
----------------

* Официјално мрежно место Архивирано на 7 февруари 2018 г.
Извадок од „Kýrie Eléison" XI (Orbis Factor) од *Liber Usualis*.
**Невма** или **невматска нотација** е основниот елемент на западните и источните системи за музичка нотација пред да се измисли петолиниската нотација.

Најраните невми се запишувале како формообразувачки знаци (модулации) кои укажуваат на општата форма, но и точните ноти или ритми што треба да се пеат. Подоцнежните измени вклучуваат употреба на „зголемени невми" кои ја покажуваат релативната висина на тоновите помеѓу невмите со создавање на „четири линиско" нотирање. Невмите генерално не означуваат ритам, па дополнителни симболи понекогаш се додадени на невмите за да се означи промена во артикулацијата, времетраењето или темпото. Невматската нотација подоцна била користена во средновековната музика за да укаже на одредени шеми на ритам наречени ритмички модуси, за на крајот да еволуира во модерна музичка нотација. Невматската нотација останува стандардна во современите изданија на црковно пеење без инструментална придружба или просто пеење (од француски „plainchant").

Етимологија
-----------

Зборот „neume" потекнува од латински „pneuma" или „neuma", кое што пак потекнува од старо грчки „πνεῦμα" („здив") или „νεῦμα" („знак").

Рана историја
-------------

Иако пеењето веројатно се користело уште од најраните денови на црквата, со векови се пренесувало само усно.

Најраните познати системи кои вклучуваат невми се од арамејско потекло и биле користени за бележење на модулациите во квазиемеличкото мелодиско рецитирање на христијанските свети списи. Како такви, тие функционално наликуваат на сличен систем што се користи за нотација на рецитирање на Куранот, светата книга на исламот. Овој ран систем бил наречен екфонетска нотација, од грчки „ἐκφώνησις", што значи квазимелодично рецитирање на текст.

Во IX век, невмите почнале да стануваат стенографски помагала за правилно мелодично рецитирање на пеењето. Распространето гледиште е дека невматската нотација за прв пат била развиена во Источното Римско Царство. Ова изгледа веродостојно со оглед на добро документираниот врв на музичката композиција и културна активност во поголемите градови на империјата (сега региони на јужна Турција, Сирија, Либан и Израел) во тоа време. Корпусот на постоечката византиска музика во ракопис и печатена форма е далеку поголем од оној на грегоријанското пеење (грегоријански напев), делумно поради фактот што невмите опаднале со користење на западот, со подемот на модерната нотација, а со тоа и новите техники на полифонa музика. Источната традиција на грчката православна црковна музика и реформираната невматска нотација се користи до денес.

Во принцип, словенските невми („Знаменско пеење") се потешки за дешифрирање и транскрипција од византиските или грегоријанските невми. Се користеле ексклузивно од руската православна црква.

Наводи
------



|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85091086
* GND: 4171568-8
* BNF: cb11977807m (податоци)
* NKC: ph695398

 |

 |
**Подвижен празник** — празник во христијанството што се слави на различни датуми во различни години. Најважните од овие празници се случуваат на определен број денови пред или по Велигден, чиј датум варира во период од 40 дена во текот на годините. Во православието, овие подвижни празници го сочинуваат велигденското време.

Повеќето од другите верски празници, особено оние на светците, се **фиксни празници** кои се слават на ист датум секоја година. Меѓутоа, некои ритуали се изведуваат во одредени денови од седмицата и на тој начин се случуваат на подвижна основа иако не се поврзани со датумот на Велигден. На пример, задушниците секогаш се во сабота. Дополнително, некои фиксни празнични денови може да се поместат за неколку дена ако се во спротивност со датумот на поголем подвижен празник.

Поврзано
--------

* Подвижни празници кај православците
**Ордан Ковилоски** (втора половина на XIX век, Прилепско — 6 јануари 1916, Порече) — жртва на Масакрот кај Дервишка Нива.

Животопис
---------

Ордан Ковилоски потекнувал од прилепските рамничарски села. Поради блиските трговско-занаетчиски релации, но и семејни врски со Поречието, живеел во поречкото село Здуње. Како жител на селото е заробен од казнената експедиција на бугарската војска на чело со капетан Константин Панов, заедно со уште 205 лица кои што се нашле на т.н. „црн список". Едни биле однесени во Околиското началство, други во Прилеп, а 103 од нив, меѓу кои и Ордан биле убиени на Бадник. Нивните тела биле фрлени во ископ кај месноста Дервишка Нива**.** Во списите на манастирот „Света Богородица" крај Манастирец се чува списокот на убиените.

Наводи
------

1. ↑  *Порече низ историјата, Милан Ристески*. Скопје: НИО „Студентски збор". 1982.
2. ↑  „Бугарски колежи на Македонци од Поречието 1915-16". *Macedonium*.
3. ↑  „Масовна гробница на 103 лица во Mакедонски брод од 1916- убиени од бугарската војска". *Youtube - MRT1*.

Поврзано
--------

* Масакр кај Дервишка Нива
**Паѓање** е расказ на полскиот писател Славомир Мрожек. Расказот е објавен на македонски јазик во 2011 година, од издавачката куќа „Темплум", како дел од збирката „Пат околу светот во 20 раскази". Преводот на македонски јазик го извршил Ѓорѓи Крстевски.

Содржина
--------

Расказот зборува за еден човек кој паѓа надолу, во провалија без крај. На почетокот, тој се обидува да се задржи, но при обидот да се фати за една гранка, нему му се придружува друг човек, кој исто така паѓа. Всушност, тие забележуваат дека наоколу паѓаат многу луѓе, кои се однесуваат на различни начини: некои се плашат, други се отмени, а трети се груби. Наеднаш, тие се доближуваат до една мала планета, направена од луѓе кои паѓаат заедно, држејќи се за рацете. Сепак, во последен миг, сосема случајно, тие успеваат да се спасат, но потоа запаѓаат во зона со магла, каде нивните лица полека исчезнуваат, а рацете им се разделуваат.

Наводи
------

1. ↑  Владимир Јанковски (уредник), *Пат околу светот во 20 раскази: Антологија на светскиот расказ*, Темплум, Скопје, 2011, стр. 181-193.
**Птеросаурус од Крит** (англиски: *Cretan Pterosaur*) наводно е криптид од островот Крит (Грција).

Опис
----

Се опишува како суштество кое наликува на птеросаурус. Има кожести крилја со распон кој наликува на крилјата кај лилјакот, црна-темносива кожа без влакна, има тенок и краток врат, остри канџи на крилјата и нозете, долг клун со ситни заби и кесичка под вратот и клунот и мали кратки нозе.

Хронологија на средби со оваа суштество и видувања
--------------------------------------------------

* Во летото 1986 година три момчиња наводно го виделе оваа суштество.

Поврзано
--------

* Живи диносауруси
* Криптозоолошки влекачи и водозeмци
Пушачко палто направено од темнозелено кадифе комбинирано со соодветнен свилен шал
**Пушачко палто** (англиски: *smoking jacket*) е денес релативно ретка облека која е специјално обмислена за пушење тутун, обично во облик на лулиња и пури. Додека стиловите се разликуваат, класичното пушачко палто завршува на половината и обично се прави од кадифе или можеби свила, со преклопена јака, подвиткани ракави и закопчување со јамки. Обично се прават во богати бои како темноцрвена и темнозелена.

Пушачкото палто било мошне популарно во Викторијанското доба, кога служело како заштита на „осетливите носеви" на дамите. Ова значело дека секој господин требал да го облече своето пушачко палто пред да оди да пуши, обично по вечерата. Од исти причини се користеле и пушачки капи, но многу поретко.

Компаративната реткост на сериозно и посветено пушење на лулиња или пури како и денешните моди се виновни за реткоста на оваа облека; релативно високата цена на квалитетни модели исто така е ограничувачки фактор за нејзината употреба. Освен во продавници за антиквирани облеки, пушачкото палто може да се набави со специјално порачка или од ретки продавници за џентлменска облека како Тарнбул & Асер во Лондон и нивните експозитури на други места.

Поврзано
--------

* Пушачка капа
* Луле
* Пура
**„Понор"** — збирка раскази од македонскиот писател Златко Ѓелески. Книгата е издадена во 2019 година од издавачкото претпријатие Бегемот.

Содржина
--------

Осврт кон делото
----------------

„Понор" е збирка раскази, во кои авторот Ѓелески продолжува, со уште порадикална потреба, да ги истражува и да ги поместува креативните потенцијали на современиот, урбан и нему лично омилен – хорор-жанр, како и предизвиците на т.н. поетика на стравот, втемелена врз сознанијата дека стравот е основната и најискрена од човековите емоции.

За создавањето на ова дело Златко Ѓелески рекол: „Оваа книга почнав да ја пишувам со цел да ја проширам картографијата на мојот литературен свет и да ја прикажам сенката што ја пушта големиот град што ги привлекува сите жители кон своето јадро, со ветувањето за подобра иднина. Понор е град во кој, доколку еден жител одлучи да живее според туѓ терк или има намера да диктира туѓ живот, неговото тело станува транспарентно и лесно за запоседнување од неговиот двојник… Градот го третирам како жив организам што се храни од несреќата на неговите жители."

Наводи
------

1. ↑  „Понор "
„Помона" од Никола Фуше (о. 1700)
**Помона** — божица на плодовите во римската митологија. Таа ја презирала љубовта на Силван и Пик, но се омажила со Вертумноо откако тој ја надитрил, преправен како старица. Нејзиниот висок свештеник бил наречен *flamen Pomonalis*. Ножот за кроење бил нејзин атрибут. Таа е исклучиво римска божица и особено била поврзувана со цветањето на дрвјата пред берба.

Помона исто така се поврзувала со изобилството. На статуи и фасадни украси од XIX век таа е прикажана како носи голема чинија со овошје или рог на изобилството („корнукопија").

Поврзано
--------

* Римска митологија
* 32 Помона — астероид наречен по божицата

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 8274261
* LCCN: no2021007020
* GND: 122641248
* SUDOC: 14528610X
* BNF: cb149241169 (податоци)

 |

 |
Предлошка:Expert-subject

  
Викиизвор на англиски јазик содржи текст на тема:
***Charter of the United Nations#Chapter X - The Economic and Social Council***

**Поглавје X од Повелбата на Обединетите нации се** занимава со Економскиот и социјалниот совет на ООН. Првично, членот 61 предвидувал дека ECOSOC ќе се состои од 18 члена, но во 1965 година Повелбата била изменета за да се прошири ECOSOC на 27 члена, пред да биде изменета и да вклучува 54 во 1971 година. Членовите на ECOSOC се избираат од Генералното собрание на ООН со застапени тригодишни мандати и имаат право на непосреден реизбор. Ова им овозможува на земјите како САД да бидат де факто постојани членки. Член 62 го овластува ECOSOC да „*прави или иницира студии и извештаи во врска со меѓународните економски, социјални, културни, образовни, здравствени и сродни работи*" и да дава препораки „*да промовираат почитување на човековите права и основните слободи за сите* "Тој може да подготви нацрт конвенции и да повика конференции – овие се вклучени, како на пример од 1961 година кога била свикана Единствената конвенција за опојни дроги. Членот 64 му дава на ECOSOC истовремена моќ, заедно со Генералното собрание на ООН, да прима извештаи од специјализирани агенции, под услов предметот да е во надлежност на ECOSOC. Членот 68 го овластува да „*формира комисии на економски и социјални полиња и за унапредување на човековите права*".

Член 71
-------

Членот 71 претставува основа за доделување на советодавен статус на невладините организации. Имало претставници на 1.200 доброволни организации присутни на основачката конференција на Обединетите нации во Сан Франциско во 1945 година, и овој напис обезбедил механизам за континуирано вклучување. 

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Повелби на ООН |
| --- |
|  |
| Текст | 
* Преамбула
* Поглавје I
* II
* III
* IV
* V
* VI
* VII
* VIII
* IX
* X
* XI
* XII
* XIII
* XIV
* XV
* XVI
* XVII
* XVIII
* XIX
* Амандмани

 |
|  |
|  Историја | 
* Париска мировна конференција (1919)
* Версајски договор
* Covenant of the League of Nations
* Московска конференција (1943)
* Техеранска конференција (1943)
* Конференција во Дамбертон Оукс (1944)
* Конференција за меѓународна организација (1945)
* Членки

 |
|  |
| Органи | 
* Совет за безбедност
* Генерално собрание
* Економски и социјален совет
* Старателски совет
* Меѓународен суд на правдата (Статут)
* Секретаријат
* Комитет за воен штаб

 |
|  |
| 
* Complete text
* Икона за портал Портал: „Политика"
* Икона за портал Портал: „Право"

 |

 |
***Погледи*** било списание со седиште во Србија, посветено на политиката и историјата, кое се објавувало еднаш неделно. *Погледи* било првото опозициско списание во комунистичка Југославија. Вкупно биле објавени 268 изданија.

Историја
--------

Во јуни 1982 година, *Погледи* започнало како студентско списание на Универзитетот во Крагуевац. Тоа била замисла на Милослав Самарџиќ. Првиот број бил за Јосип Броз Тито. Списанието станало национални наслови на 1 март 1989 година кога било првиот медиум во Србија кој објавил дека претседателот Хари С. Труман постхумно му доделил на Дража Михаиловиќ Легија за заслуги. Во 1990 година „*Погледи"* станало најчитаното списание во земјава со тираж од 200.000. Истата година *Погледи* се одвоило од универзитетот и станало независна издавачка куќа.

Вук Драшковиќ го дал своето прво интервју за *Погледи* во 1986 година. Пред нивната смрт во 1991 година, Ѓорѓе „Гишка" Божовиќ и Вукашин Шошкоќанин ги дале своите последни интервјуа за *Погледи*.

Забележителни соработници
-------------------------

Некои од соработниците на списанието биле Видосав Стевановиќ, Веран Матиќ, Коста Чавски, Никола Милошевиќ, Срѓа Трифовиќ, Дејан Стојановиќ, Симо Дубаџиќ, Момчило Ѓуџиќ, Исидора Бјелица, Билјана Срљановиќ, Драгос Махајловиќ, Драгос Махајловиќ, Драгос, Првослав Вујчиќ, Данко Поповиќ, Милиќ од Мачва и Зоран Стефановиќ.

Наводи
------

1. 1 2  *Pogledi*, issue number 70, November 9–23, 1990. YU ISSN 0353-3832
***Под вулканот*** (Under the Volcano) е филм од 1984 година, снимен во Мексико, под режисерската палка на Џон Хјустон, со Алберт Фини, Жаклин Бисе, Ентони Ендрјуз и Кејти Џурадо во главните улоги. Филмот беше номиниран за оскар за главна машка улога и најдобра оригинална филмска музика.

Филмот е заснован на новелата на англискиот писател Малколм Лоури од 1947 година. Истата година, книгата е адаптирана и за радио.

Останувајќи верен на оригиналната новела, филмот на Хјустон ја раскажува приказната за Џефри Фирмин, алкохоличар и британски конзул во малиот мексикански град Кванауак, на празникот на Денот на мртвите во 1938 година.
**Пустина на љубовта** (француски: *Le Désert de l'amour*) — роман на францускиот писател Франсоа Шарл Моријак од 1925 година.

Осврт кон романот
-----------------

„Пустина на љубовта" е романескно истражување на љубомората и несоодветно остварената љубов во која страдаат тројца луѓе. Во него, Моријак покажува длабоко познавање на човечката психа. Ликовите во делото меѓу себе создаваат ситуација во која секој погрешно го разбира оној кој го сака. Тие дејствуваат според своите впечатоци за другиот, а постојано прават погрешни процени. Резултатот од таквото однесување е трагичен: љубовта го ограничува ликовите, ги соочува со пустината во себе и со пустината во другиот. Текстот зрачи со одредено студенило, а интензитетот на расчекорот кај протагонистите предизвикува клаустрофобично чувство.

Наводи
------

1. ↑  Магор, *Каталог 2015*. Скопје, 2015, стр. 12.
**„Невини луѓе со валкани раце"** (француски: *Les innocents aux mains sales*) — француско-италијанско-германски филм од 1975 година, режиран од Клод Шаброл (Claude Chabrol), кој е автор и на сценариото, засновано врз романот „Проколнатите невини луѓе" (The Damned Innocents) на Ричард Нили (Richarda Neely).

Синопсис
--------

Луј е богат човек кој живее повлечен живот во Сен-Тропе, заедно со младата сопруга Жили. Тој има болно срце, но и покрај тоа, премногу пие алкохол. Двајцата сопружници спијат во посебни соби. Жили го запознава писателот Џеф и започнува љубовна врска со него. Набргу, тие прават план: таа да го заспие Луј, Џеф да го фрли неговото тело во вода и потоа да побегнат во Италија. Меѓутоа, Џеф исчезнува, заедно со парите од Луј. Така, таа останува без сопругот, без љубовникот и без пари, а истовремено полицијата се сомнева дека таа го извршила убиството...

Наводи
------

1. ↑  HRT, Nedužni ljudi prljavih ruku, francusko-talijansko-njemački film (пристапено на 28.2.2022)

|  |  |
| --- | --- |
| Stub icon | *Оваа статија филм е никулец. Можете да помогнете со тоа што ќе ја проширите.** п
* р
* у
 |
Марк Цибрес во 2017 година
**Мајк Цирбес** (роден на 29 јануари 1990 година) е германски професионален кошаркарски играч кој моментално играл за Гуангкси Вајцхуанг, кој настапува во Националната кошаркарска лига (Кина). Тој исто така го претставува и националниот германски тим на меѓународните натпревари. Висок е 208 сантиметри, па поради неговите физички склоности игра на позицијата центар.

Наводи
------

1. ↑  „Maik Zirbes | EuroBasket 2015". *www.eurobasket2015.org*. Архивирано од изворникот на 2016-02-06. Посетено на 2016-02-06.

Надворешни врски
----------------

|  |  |
| --- | --- |
| Ризница | „Мајк Цирбес" на Ризницата ? |

* Мајк Цибрес на aba-liga.com
* Мајк Цибрес на eurobasket.com
Подвозник за пешаци и велосипедисти 
**Подвозник** — подземен премин за возила или луѓе под јавна сообраќајница (важен пат за сообраќајот). Подвозникот е всушност дел од главниот пат што поминува под: сообраќајни патишта, пруги (железници), пешачки патеки, велосипедски патеки или надвозници (премини). Патеката што поминува над подвозникот се нарекува надвозник. Во случај на подвозници, важни особености се ширините и висините што треба да бидат запишани на сообраќајниот знак пред преминот низ подвозникот. Ова е важно така што возилото со својата ширина или висина може да помине низ подвозникот.

Поврзано
--------

* Надвозник
* Сообраќај

Наводи
------

1. ↑  „подвозник" — Дигитален речник на македонскиот јазик

Надворешни врски
----------------

* Ризница Податотеки поврзани со Underpasses на Ризницата

|  |  |  |
| --- | --- | --- |
| 

|  |  |
| --- | --- |
| Нормативна контрола | 

	+ GND: 4339945-9
	+ NKC: ph536720
 |

 |
Местоположбата на Ордос.
**Пустина Ордос**, исто така позната како **Му-ус** или **Пустина Лоша Вода**,упр. кин.: 鄂尔多斯沙漠; трад. кин.: 鄂爾多斯沙漠; пинјин: *È'ěrduōsī Shāmò* (упр. кин.: 鄂尔多斯沙漠; трад. кин.: 鄂爾多斯沙漠; пинјин: *È'ěrduōsī Shāmò*) е пустина и степска област кој се наоѓа на плато во јужниот дел на автономната област Внатрешна Монголија, во НР Кина. Почвата на Ордос е смеса на глина и песок и, како резултат на тоа, не е погодна за земјоделство. Пустината се протега на површина од околу 90,650 km2 (35,000 ми). Се состои од две огромни пустини: седмата најголема пустина во Кина, Кубики (库布其沙漠库布其沙漠; 庫布齊沙漠; *Kùbùqí Shāmò*) на север и осмата најголемата пустина во Кина, Му-ус, на југ.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 315127348
* GND: 4646761-0
* SUDOC: 200200046

 |

 |